Roger Waters

Triesky

Situácia počas a po nahratí a vydaní albumu The Final Cut vyústila do rozhodnutia členov kapely skončiť jej fungovanie a skúsiť to so sólovou kariérou. Roku 1983 Roger Waters neoficiálne opustil Pink Floyd. V tom čase sa pokúsil o sólovú kariéru aj David Gilmour.
V polovici 85-teho roku sa rozhodol zrušiť spoluprácu so Stevem O’Rourkem, ktorý na neho naliehal aby vydal ďalší Floydovský album. Týmto oficiálne ukončil spoluprácu so skupinou a bol presvedčený o tom, že ukončil jej existenciu, ktorá podľa jeho názoru nedokázala bez neho produkovať hudbu.
Celkovo boli osemdesiate a deväťdesiate roky v histórii skupiny poznačené spormi o značku. Waters obhajoval stanovisko, že právo používať názov Pink Floyd majú iba pôvodní členovia: Syd Barrett, Roger Waters, Nick Mason a Richard Wright. Gilmour nemal na meno skupiny nárok bez súhlasu ostatných troch členov skupiny.
Ďalším z Watersových argumentov bolo, že drvivá väčšina textov piesní od Barretovho odchodu z Pink Floyd je jeho. Keď  Gilmour a Mason vyhrali práva na názov skupiny a väčšinu piesní, myslel že si udrží autorstvo albumu The Wall a troch skladieb napísaných pre tento album spolu s Gilmourom. Hádky boli aj o nafukovacie prasa (známe aj ako Algie) používané na koncertoch. Niekedy až nechutné spory a vzájomné invektívy na dlhý čas uzavreli cestu na ďalšiu spoluprácu medzi členmi skupiny. V podstate sa dá povedať, že Gilmour, Mason a neskôr aj Wright „vojnu“ o značku Pink Floyd vyhrali.

Sólové projekty

Sólová produkcia Rogera Watersa po jeho odchode zo skupiny Pink Floyd je zatiaľ zahrnutá do troch koncepčných albumov, jedného soundtracku k filmu a jednej opery. Albumy, ktoré vydal pod svojim menom nemali nikdy komerčný úspech porovnateľný s úspechom diel komponovaných so skupinou Pink Floyd. Kritiky sa nikdy nevyhli porovnávaniu s tým čo vo floydovskej ére Waters vytvoril.

Ça Ira (v revolúcii je nádej)

1. mája 2004 bola pri oslavách privítania nových štátov do Európskej Únie (aj Slovenska) na Malte premiéra ouvertúry z opery Rogera Watersa „Ça Ira“. Vo februári, 2005 bolo oznámené na Rogerovej Watersovej webstránke, že je po 16. rokoch práce táto opera dokončená. Bola vydaná na CD/ DVD sete vydavateľstvom Sony Classical 27. septembra 2005 v spolupráci s barytónistom Brynom Terfelom, sopránistkou Ying Huang a s tenoristom Paulom Grovesom. Originálne libreto bolo napísané vo francúzštine Étienne Roda-Gilom, ktorý zasadil dej opery do obdobia optimistickej éry na začiatku Francúzskej revolúcie.
Od roku 1997 Roger Waters prepísal libreto do Angličtiny.

Múr na Broadwayi

Spoločnosť Miramax Films oznámila, v polovici roku 2004, že sa Waters objaví na Broadwayi ako prominentný hráč v časti jeho vlastnej produkcie. Nebude hrať len originálne skladby z albumu „The Wall“, ale aj skladby z „Dark Side of the Moon“, „Wish You Were Here“ a iných skladieb z albumov Pink Floyd, alebo nových vlastných diel.

The Dark Side of the Moon Live

V lete 2006 Roger Waters urobil koncertnú šnúru po Európe a na jeseň prešiel Severnú Ameriku so svojím „The Dark Side of the Moon Live“ programom. V prvej časti jeho vystúpenia hral mix skladieb z jeho sólovej tvorby s klasickými skladbami Pink Floyd a v druhej časti hral kompletný album „Dark Side of the Moon“.
Riešenie scény a vystúpenia mal na starosti Mark Fisher. Bolo využité stavané lešenie, projekcia a 360° kvadrofonické ozvučenie. Táto koncertná šnúra je považovaná za rovnako úspešnú ako predošlá „In the Flesh: Live“. Na niektorých vystúpeniach sa zúčastnil aj Nick Mason. Aj Rick Wright bol na koncerty pozvaný, ale neprišiel, lebo v tomto čase pracoval na novom sólovom projekte.
Pre rok 2007 je naplánovaná nová etapa týchto koncertov. V januári bol v Austrálii, pokračoval na Novom Zélande, Ázii, v Európe, Južnej Amerike a končil v júni v Severnej Amerike.

Filmová hudba

V súčasnosti Waters nahral novú skladbu pre film The Last Mimzy so slávnym skladateľom Howardom Shorem. Skladba Hello (I love You) je hraná počas záverečných titulkov filmu a trvá 6 minút.
„Dúfam, že sa nám podarí skomponovať skladbu, ktorá vystihne tému filmu – konflikt medzi najlepšími a najhoršími ľudskými inštinktami a ako dokáže vyhrať detská nevinnosť.“

Film bude premietaný túto jar.

Pripravované albumy

O Watersovi je známe, že momentálne pracuje na dvoch nových sólových albumoch (podľa vyjadrenia Jimma Ladda, s ktorým spolupracoval na albume Radio K. A. O. S.).
Jeden má pracovný názov Heartland. Na ňom by sa mali objaviť skladby Each Small Candle a Flickering Flame.
Druhý album by mal byť o téme lásky, podobného ladenia ako The Pros And Cons Of Hitch Hiking.

Hudobné nástroje

Aj keď je Waters vo všeobecnosti označovaný za basgitaristu a speváka skupiny, hráva aj na elektrickej gitare (hral na rytmickú gitaru na platni Animals v skladbách Pigs (Three Different Ones) a Sheep) takisto na syntetizátoroch, vytváral samplovacie efekty zvukových slučiek. Tiež hrá na vystúpeniach na akustickú gitaru najviac v skladbách z albumu The Final Cut.

Hity a ocenenia

Watersove sólové projekty boli viditeľné v rebríčkoch popularity.
Najúspešnejšia bola pieseň What God Wants pt. 1 z´albumu Amused to Death, ktorá dosiahla 4. miesto v Británii.
Jeho tri hlavné sólové albumy dostali od RIAA zlato a jeho opera Ça Ira dosiahla prvú pozíciu v rebríčku albumov klasickej hudby v Británii a v USA.
Roger bol ako člen skupiny Pink Floyd uvedený do Rock'n'rollovej siene slávy. Získal aj ocenenie za udalosť roka za koncert The Wall – Live in Berlin.

Rodina

Roger Waters je trikrát ženatý a má tri deti.
Dcéra India je modelka. Syn Harry v súčasnosti vystupuje na „Dark Side of the Moon Live Tour“ ako hudobník na klávesových nástrojoch. Jeden syn sa narodil v roku 1997.
Indiu a Harryho môžete počuť hovoriť aj na platni „The Pros and Cons of Hitch Hiking“.
Waters sa prvýkrát oženil roku 1969 s Judy Trim. Rozviedol sa roku 1975 a znovu sa oženil roku 1976 s Lady Carolyn Christie, ktorá mu porodila jeho dve teraz dospelé deti.
Znovu sa rozviedol roku 1992 a 28. júla 1993 sa oženil s herečkou Priscillou Philips. S ňou má syna, ktorý sa narodil r. 1997 (môžete ho zazrieť na DVD „In the Flesh - Live“).
Ďalší rozvod mal roku 2001. Od roku 2005 je Waters zasnúbený s čašníčkou Laurie Durning.